Amfanin Dabbobin Gida

Littafin karatu a sauƙaƙe - Mataki na 4

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Amfanin Dabbobin Gida

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

Muna tare da dabbobin gida.

Mu ke ciyar da su.

Mu ke ba su ruwa.

Wasu har wasa suke yi da su.

Dabbobin gida na da amfani.

Don haka ake kiwonsu.

Dabbobin gida na samar da nama.

Ana cin naman kaza.

Ana cin naman rago.

Akwai dabbobin gida iri iri.

Rago dabbar gida ce.

Ana yanka rago don biki.

Tunkiya ma dabbar gida ce.

Ana yankawa don biki.

Doki da raƙumi dabbobin gida ne.

Ana hawan doki.

Ana hawan raƙumi.

Jaki ma dabbar gida ce.

Jaki na ɗaukar kaya.

Saniya ma dabbar gida ce

Saniya na noma.

Dabbobin gida na kawo kuɗi.

Ana sayar da su a sami kuɗi.

Ina son dabbobin gida.

Gidanmu akwai dabbobi.